Morgentimerne starter ud med blå himmel, ingen skyer og næsten ingen vind. Men sådan fortsætter det desværre ikke helt. I løbet af morgentimerne kommer der lidt flere skyer på himlen i takt med temperaturerne, der stiger. Enkelte skyer kan give anledning til byger. Det er dog mest på Læsø og i den østlige del af regionen, at paraplyen skal under armen. De små periodevise byger, vil ikke ødelægge oplevelsen af en pæn dag. Dagen byder på solskin og temperaturer over tyve grader. Der bliver varmest i den centrale del af regionen. Vinden kommer fra en vestlig retning og er svag til let. Ved kysterne kommer vindstyrken op på jævn vind. Sankthansvejret Til aften er det tæt på optimale forhold for sankthansvejret. De få byger, der er tilbage på himlen, kommer kun med ganske små dryp. Ellers er aftenvejret ganske mild og præget af solskin. Temperaturerne falder en smule i løbet af aftenen. Det er derfor en god ide at huske den varme sweater til båltænding. Der er tørt udenfor og stort set ikke nogen vind, så der skal være mulighed for at slukke bålet, hvis ilden breder sig.

Opsummering:
Når der skal tændes bål i aften i anledning af sankthans, bliver det under en skyfri, blå himmel.